**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 599**

от заседание на Общинския съвет,

проведено на 30.09.2021 г., Прот. № 36

**ОТНОСНО:** Даване на съгласие да се дари на Църква „Св. Архангел Михаил“, с. Хаджидимитрово, с Булстат 177520228, недвижим имот, общинска собственост, представляващ незастроен урегулиран поземлен имот УПИ ІІ, от квартал 43а, находящ се на ул. „Втора“ № 1а, по плана на с. Хаджидимитрово, община Свищов

На основание чл. 21, ал. 1, т. 8 от Закона за местното самоуправление и местната администрация (ЗМСМА), чл. 8, ал. 1, чл. 34, ал. 4 и чл. 35, ал. 5 от Закона за общинската собственост (ЗОС), чл. 21, ал. 3, във връзка с чл. 6, ал. 1, т. 8 от Закона за вероизповеданията (ЗВ), чл. 22, ал. 1, т. 8 от Наредбата за реда за придобиване, управление и разпореждане със собствеността на община Свищов (НРПУРСОС), във връзка с искане с вх. № 09-00-198/13.09.2021 г. от Емил Тодоров – Кмет на Кметство Хаджидимитрово, в съответствие със заявление с вх. № 98-00-349/13.09.2021 г. от св. ик. Руслан Личев, председател на Църковно настоятелство при Църква „Св. Архангел Михаил“, с. Хаджидимитрово и предложение с Вх. № 1085/21.09.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

**І**. Дава съгласие да се дари на Църква „Св. Архангел Михаил“, с. Хаджидимитрово, с Булстат 177520228, представлявана от председателя на Църковното настоятелство св. ик. Руслан Личев, недвижим имот, общинска собственост, представляващ незастроен урегулиран поземлен имот УПИ ІІ (втори), с площ 470 кв. м. (четиристотин и седемдесет квадратни метра), отреден за озеленяване, от квартал 43а (четиридесет и три, буква “а”), находящ се на ул. „Втора“ № 1а, по плана на с. Хаджидимитрово, ЕКАТТЕ 77013, община Свищов.

Имотът е актуван с Акт за публична общинска собственост № 9141/30.08.2021г., вписан на 01.09.2021 г. в Служба по вписванията - гр. Свищов (акт № 159, вх. рег. № 2305, том 7).

**ІІ.** В изпълнение на Решението по точка І и при спазване на законовите процедури по Закона за устройство на територията (ЗУТ), ЗОС, НРПУРСОС, възлага на Кмета на Общината да предприеме необходимите действия за приключване на процедурата по изменение на Подробен устройствен план (ПУП) - План за регулация и застрояване (ПРЗ) на урегулиран поземлен имот УПИ ІІ - за озеленяване, кв. 43а за промяна на отреждането от „озеленяване“ в „за църква“ по плана на с. Хаджидимитрово, след Решение на Общински съвет – Свищов за одобряване на плана.

**ІІІ.** В изпълнение на Решението по точка І, упълномощава Кмета на община Свищов да предприеме необходимите действия по сключване на Договора за дарение с Църква „Св. Архангел Михаил“, с. Хаджидимитрово, след влизане в сила на решение на Общински съвет - Свищов за обявяване на имота по т. І от публична в частна общинска собственост и при условие, че горепосоченият имот, отреден за църква по процедирания ПИ на ПУП-ПРЗ се дарява на Църква „Св. Архангел Михаил“ за строителство на църква, култова религиозна сграда, комплекс.

**ІV.** Освобождава Църква „Св.Архангел Михаил“, с. Хаджидимитрово от заплащане на всички дължими такси и разноски по придобиване на собствеността. Таксата за вписване на договора за дарение да е за сметка на Община Свищов.

**МОТИВИ:** Изготвен е и внесен в Общински съвет – Свищов за разрешение и процедиране Проект за изменение на (ПУП) – План за регулация и застрояване, за урегулиран поземлен имот ІІ, кв. 43а, с промяна на отреждането от „за озеленяване“ в „за църква“, по плана на с. Хаджидимитрово, при спазване на изискванията и реда на Закона за устройство на територията.

В Община Свищов е получено писмо с вх. № 98-00-349/13.09.2021 г. от св. ик. Руслан Личев, председател на Църковно настоятелство при Църква „Св. Архангел Михаил“, с. Хаджидимитрово, с Булстат 177520228, с молба да им бъде предоставено безвъзмездно право на собственост на имот УПИ ІІ, кв. 43а по плана на с. Хаджидимитрово. Имотът е необходим, за да бъде изграден православен храм за гражданите от населеното място.

В искането до Община Свищов с вх. № 09-00-198/13.09.2021 г. Емил Тодоров – Кмет на Кметство Хаджидимитрово предлага Община Свищов да направи дарение на посочения имот (УПИ ІІ, кв. 43а по плана на с. Хаджидимитрово) в полза на Църковното настоятелство, с цел построяване на нов православен храм за жителите на населеното място, поради документални, строителни и трудно преодолими препятствия за възстановяване на църква „Св. Архангел Михаил“. Жителите на селото дълги години се надяват като християни да имат свой православен храм.

Съгласно изискванията на нормативната уредба – чл. 35, ал. 5 от ЗОС „Дарение на недвижим имот, частна общинска собственост, се извършва след Решение на ОбС, прието с три четвърти от общия брой съветници.”, а според изискванията на чл. 22, ал. 1, т. 8 от НРПУРСОС – „разпореждането с недвижими имоти – частна общинска собственост се осъществява чрез дарение на юридически лица на бюджетна издръжка.”

Ежегодно със Закона за държавния бюджет за вероизповеданията, регистрирани по реда на Закона за вероизповеданията се разпределят субсидии.

Имайки предвид потребностите на жителите на с. Хаджидимитрово за изграждането на нов православен храм, е необходимо описаният по-горе имот да премине чрез дарение в собственост на Църква „Св.Архангел Михаил“, местно поделение на Българската православна църква.

В заседанието участват 28 общински съветници.

Гласували “За” – 28, “Против” – няма и “Въздържали се” – няма.

ПРЕДСЕДАТЕЛ НА ОбС: …/п/ …

 /д-р Кристиян Кирилов/

Вярно при ОбС: …………………

 /Л. Миронова/